Изх. № РУО1-30727/30.10.2019

**ДО**

**ДИРЕКТОРИТЕ** **НА**

**СТОЛИЧНИТЕ УЧИЛИЩА**

 **УВАЖАЕМА ГОСПОЖО/ УВАЖАЕМИ ГОСПОДИН ДИРЕКТОР,**

Във връзка с писмо на МОН № 9105-378/28.10.2019 г., с вх. № РУО1-30618/28.10.2019 г., Ви уведомявам за предстоящата премиера на най-новия български игрален филм „Доза щастие“, по повод инициатива за превенция на зависимостите.

Филмът се препоръчва за деца над 12 години (лица под тази възраст могат да го гледат с придружител, ако желаят). На учителите и на класните ръководители се предоставя възможност да организират групи за посещение и да резервират съответния брой места в едно от кината заявили участие в кампанията.

Всички кина партньори може да намерите на сайта на филма [www.дoзащастие.com/mon](http://www.дoзащастие.com/mon) или [www.a-dose-of-happiness.com/mon](http://www.a-dose-of-happiness.com/mon).

Прожекциите на преференциални условия за ученици ще бъдат проведени в делнични дни от 12 до 17 часа в периода от 11 до 30 ноември 2019 г.

 Посетителските групи следва да включват минимум 10 ученици, а цената за посещението на учащи е между 4 и 7 лв. Цената на билетите ще бъде посочена в сайта конкретно за всяко кино. За учителите, които придружават групата, ще бъде осигурен безплатен достъп до прожекцията.

**Приложение:**

1. Списък с кина, потвърдили готовност за приемане на групи ученици за организирани прожекции за филма „Доза щастие“ при преференциални условия.

**Д-Р** **ВАНЯ КАСТРЕВА**

**НАЧАЛНИК НА РУО**

**СОФИЯ-ГРАД**

**ОТНОСНО:** Прожекции за ученици на най-новия български игрален филм „Доза щастие“.

**Изготвил: Адриан Николов**

**Дата: 29.10.2019 г.**